
(Parastā likumdošanas procedūra: pirmais lasījums)


Grozījums Nr.		1
Regulas priekšlikums
9. apsvērums
	

	Komisijas ierosinātais teksts
	Grozījums

	(9)	Aģentūrai būtu jāturpina palīdzēt īstenot un izpildīt Savienības tiesību aktus un rīcībpolitikas, kas saistītas ar ķimikāliju bīstamību, riskiem un drošu lietošanu, lai panāktu augstu cilvēka veselības un vides aizsardzības līmeni, iekšējā tirgus efektīvu darbību un ķimikāliju pārvaldības saskaņotību un konsekvenci visā Savienībā, vienlaikus uzlabojot konkurētspēju un inovāciju, ņemot vērā mazo un vidējo uzņēmumu īpašās vajadzības un veicinot alternatīvas testēšanai ar dzīvniekiem.
	(9)	Aģentūrai būtu jāturpina palīdzēt īstenot un izpildīt Savienības tiesību aktus un rīcībpolitikas, kas saistītas ar ķimikāliju un to grupu, maisījumu un izstrādājumu bīstamību, riskiem, drošu lietošanu un vidisko ilgtspēju, lai panāktu augstu cilvēka veselības un vides, kā arī mazāk aizsargātu grupu aizsardzības līmeni, iekšējā tirgus efektīvu darbību un ķimikāliju pārvaldības saskaņotību un konsekvenci visā Savienībā, vienlaikus uzlabojot konkurētspēju un inovāciju, ņemot vērā mazo un vidējo uzņēmumu īpašās vajadzības aizsargāt un vēl vairāk uzlabot arodveselības standartus un veicinot pieejas, kurās neizmanto dzīvniekus, un jaunas metodikas. Sasniedzot izvirzītos mērķus un uzdevumus, Aģentūra sekmēs Līgumu mērķu pilnīgu īstenošanu un jo īpaši LESD 191. panta 2. punkta prasību attiecībā uz to, ka vides politikas pamatā jābūt piesardzības principam un principiem, kuri nosaka, ka jāveic preventīvi pasākumi, ka videi nodarīts kaitējums jālabo, pirmkārt, novēršot tā cēloni, un ka piesārņotājs maksā.



Grozījums Nr.		2
Regulas priekšlikums
10.a apsvērums (jauns)
	

	Komisijas ierosinātais teksts
	Grozījums

	
	(10a)	Lai stiprinātu dalībvalstu kompetento iestāžu spējas un veicinātu to darbu, Aģentūrai vajadzētu būt iespējai dienesta interesēs un saskaņā ar Regulas Nr. 31 (EEK), 11 (EAEK)1a Civildienesta noteikumu 37. pantu un Regulas Nr. 31 (EEK), 11 (EAEK) Pārējo darbinieku nodarbināšanas kārtības 51. pantu norīkot ierēdņus un citus darbiniekus darbā pie dalībvalstu kompetentajām iestādēm vai citām publiskām struktūrām, kurām uzticēti uzdevumi saistībā ar Aģentūras pilnvarām.

	
	__________________

	
	1a Padomes Regula Nr. 31 (EEK), 11 (EAEK), ar kuru nosaka Eiropas Ekonomikas kopienas un Eiropas Atomenerģijas kopienas Civildienesta noteikumus un pārējo darbinieku nodarbināšanas kārtību (OV 45, 14.6.1962., 1385. lpp., ELI: http://data.europa.eu/eli/reg/1962/31(1)/oj).



Grozījums Nr.		3
Regulas priekšlikums
11. apsvērums
	

	Komisijas ierosinātais teksts
	Grozījums

	(11)	Aģentūras struktūrai vajadzētu būt piemērotai tās uzdevumu veikšanai, un tajā būtu jāņem vērā pieredze, kas gūta saistībā ar Aģentūras darbību un sniegumu kopš tās izveides. Ir būtiski nodrošināt, ka Aģentūra savu uzdevumu veikšanai ir aprīkota ar augstām zinātniskām un tehniskām spējām, lai nodrošinātu visaugstāko iespējamo kvalitāti. Tā kā Savienības iestāžu, dalībvalstu, plašas sabiedrības un ieinteresēto personu uzticēšanās Aģentūrai ir ļoti svarīga, tai savi uzdevumi būtu jāveic pārredzami un efektīvi.
	(11)	Aģentūras struktūrai vajadzētu būt piemērotai tās uzdevumu veikšanai, un tajā būtu jāņem vērā pieredze, kas gūta saistībā ar Aģentūras darbību un sniegumu kopš tās izveides. Ir būtiski nodrošināt, ka Aģentūra savu uzdevumu veikšanai ir aprīkota ar augstām zinātniskām un tehniskām spējām, lai nodrošinātu visaugstāko iespējamo kvalitāti.



Grozījums Nr.		4
Regulas priekšlikums
11.a apsvērums (jauns)
	

	Komisijas ierosinātais teksts
	Grozījums

	
	(11a)	Aģentūrai vajadzētu būt galvenajai, kas nodrošina to, ka visas ieinteresētās puses un plaša sabiedrība uzticas ķimikāliju jomas tiesību aktu un lēmumu pieņemšanas procesam un to zinātniskajam pamatojumam. Aģentūrai būtu arī jāuzņemas centrālā loma ķimikāliju jomas tiesību aktu un to īstenošanas saziņas koordinācijā. Tāpēc ir svarīgi, lai Savienības iestādes, dalībvalstis, plaša sabiedrība un ieinteresētās puses uzticētos Aģentūrai. Šā iemesla dēļ ir ļoti svarīgi nodrošināt tās neatkarību, augstas zinātniskās, tehniskās un reglamentējošās spējas, kā arī pārskatāmību un efektivitāti. Turklāt būtu jāparedz skaidri un efektīvi noteikumi interešu konfliktu novēršanai un pārvaldībai, un eksperti nebūtu jāieceļ komitejās, ja pastāv pamatotas bažas par interešu konfliktiem.



Grozījums Nr.		5
Regulas priekšlikums
13. apsvērums
	

	Komisijas ierosinātais teksts
	Grozījums

	(13)	Aģentūras valdei būtu jāpiešķir vajadzīgās pilnvaras, jo īpaši, lai ieceltu izpilddirektoru, RAC, SEAC un Apelācijas padomes locekļus un pieņemtu konsolidēto gada darbības pārskatu, plānošanas dokumentu, gada budžetu un Aģentūrai piemērojamos finanšu noteikumus. Komisijai, Eiropas Parlamentam un dalībvalstīm vajadzētu būt pārstāvētiem valdē, lai sekmīgi īstenotu tās pārraudzību. Pārredzamības labad Komisijai būtu jāieceļ valdē ieinteresētās personas bez balsstiesībām.
	(13)	Aģentūras valdei būtu jāpiešķir vajadzīgās pilnvaras, jo īpaši, lai ieceltu izpilddirektoru, RAC, SEAC un Apelācijas padomes locekļus un pieņemtu konsolidēto gada darbības pārskatu, plānošanas dokumentu, gada budžetu un Aģentūrai piemērojamos finanšu noteikumus. Komisijai, Eiropas Parlamentam un dalībvalstīm vajadzētu būt pārstāvētiem valdē, lai sekmīgi īstenotu tās pārraudzību. Pārredzamības labad Komisijai būtu jāieceļ valdē ieinteresētās personas bez balsstiesībām, un tām būtu jāpārstāv plašs attiecīgo speciālo zināšanu jomu klāsts.



Grozījums Nr.		6
Regulas priekšlikums
15.a apsvērums (jauns)
	

	Komisijas ierosinātais teksts
	Grozījums

	
	(15a)	Tā kā Aģentūrai ir neatkarīga zinātniska uzziņas punkta funkcijas, zinātnisku atzinumu var pieprasīt ne tikai Komisija, bet arī Eiropas Parlaments un dalībvalstis. Lai nodrošinātu zinātnisko konsultāciju procesa vadāmību un konsekvenci, Aģentūrai, ņemot vērā iepriekš noteiktus kritērijus, būtu jāspēj noraidīt pieprasījumu vai ierosināt to grozīt, noraidījuma gadījumā to pamatojot.



Grozījums Nr.		7
Regulas priekšlikums
16. apsvērums
	

	Komisijas ierosinātais teksts
	Grozījums

	(16)	RAC saistībā ar Padomes Direktīvas 98/24/EK11 3. pantu ir sniegusi zinātniskus atzinumus par arodekspozīcijas robežvērtību (OEL) izvērtēšanu un citiem aspektiem, kas saistīti ar arodekspozīciju bīstamām ķimikālijām, piemēram, par bīstamo ķimikāliju bioloģiskajām robežvērtībām. Eiropas Parlamenta un Padomes Direktīvas 2004/37/EK12 16., 16.a un 18.a pants un Eiropas Parlamenta un Padomes Direktīvas 2009/148/EK13 18.c un 22.a pants, iepriekš pamatojoties uz ad hoc nolīgumu starp Komisiju un Aģentūru. Tā kā šis uzdevums ir kļuvis par ierastu praksi, ar šo regulu būtu jānosaka, ka RAC pēc Komisijas pieprasījuma būtu jāsniedz šādi atzinumi. Turklāt RAC pēc Komisijas pieprasījuma būtu jāsniedz zinātniski atzinumi par visiem citiem jautājumiem, kas saistīti ar atsevišķi lietotu ķimikāliju, ķimikāliju maisījumos vai izstrādājumos bīstamību, riskiem un drošu lietošanu, kā noteikts Regulas (EK) Nr. 1907/2006 3. panta 1., 2. un 3. punktā.
	(16)	RAC saistībā ar Padomes Direktīvas 98/24/EK11 3. pantu ir sniegusi zinātniskus atzinumus par arodekspozīcijas robežvērtību (OEL) izvērtēšanu un citiem aspektiem, kas saistīti ar arodekspozīciju bīstamām ķimikālijām, piemēram, par bīstamo ķimikāliju bioloģiskajām robežvērtībām. Eiropas Parlamenta un Padomes Direktīvas 2004/37/EK12 16., 16.a un 18.a pants un Eiropas Parlamenta un Padomes Direktīvas 2009/148/EK13 18.c un 22.a pants, iepriekš pamatojoties uz ad hoc nolīgumu starp Komisiju un Aģentūru. Tā kā šis uzdevums ir kļuvis par ierastu praksi, ar šo regulu būtu jānosaka, ka RAC pēc Komisijas pieprasījuma būtu jāsniedz šādi atzinumi. Turklāt RAC pēc Komisijas, Eiropas Parlamenta vai dalībvalstu pieprasījuma būtu jāsniedz zinātniski atzinumi par visiem citiem jautājumiem, kas saistīti ar atsevišķi lietotu ķimikāliju, ķimikāliju maisījumos vai izstrādājumos bīstamību, riskiem un drošu lietošanu, kā noteikts Regulas (EK) Nr. 1907/2006 3. panta 1., 2. un 3. punktā.

	_________________
	_________________

	11 Padomes Direktīva 98/24/EK (1998. gada 7. aprīlis) par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (četrpadsmitā atsevišķā direktīva Direktīvas 89/391/EEK 16. panta 1. punkta nozīmē) (OV L 131, 5.5.1998., 11. lpp., ELI: http://data.europa.eu/eli/dir/1998/24/oj).
	11 Padomes Direktīva 98/24/EK (1998. gada 7. aprīlis) par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (četrpadsmitā atsevišķā direktīva Direktīvas 89/391/EEK 16. panta 1. punkta nozīmē) (OV L 131, 5.5.1998., 11. lpp., ELI: http://data.europa.eu/eli/dir/1998/24/oj).

	12 Eiropas Parlamenta un Padomes Direktīva 2004/37/EK (2004. gada 29. aprīlis) par darba ņēmēju aizsardzību pret risku, kas saistīts ar kancerogēnu vai mutagēnu iedarbību darbā (Sestā atsevišķā direktīva Padomes Direktīvas 89/391/EEK 16. panta 1. punkta nozīmē) (OV L 158, 30.4.2004., 50. lpp., ELI: http://data.europa.eu/eli/dir/2004/37/oj).
	12 Eiropas Parlamenta un Padomes Direktīva 2004/37/EK (2004. gada 29. aprīlis) par darba ņēmēju aizsardzību pret risku, kas saistīts ar kancerogēnu vai mutagēnu iedarbību darbā (Sestā atsevišķā direktīva Padomes Direktīvas 89/391/EEK 16. panta 1. punkta nozīmē) (OV L 158, 30.4.2004., 50. lpp., ELI: http://data.europa.eu/eli/dir/2004/37/oj).

	13 Eiropas Parlamenta un Padomes Direktīva 2009/148/EK (2009. gada 30. novembris) par darba ņēmēju aizsardzību pret risku, kas saistīts ar pakļaušanu azbesta iedarbībai darba vietā (OV L 330, 16.12.2009., 28. lpp., ELI: http://data.europa.eu/eli/dir/2009/148/oj).
	13 Eiropas Parlamenta un Padomes Direktīva 2009/148/EK (2009. gada 30. novembris) par darba ņēmēju aizsardzību pret risku, kas saistīts ar pakļaušanu azbesta iedarbībai darba vietā (OV L 330, 16.12.2009., 28. lpp., ELI: http://data.europa.eu/eli/dir/2009/148/oj).



Grozījums Nr.		8
Regulas priekšlikums
18. apsvērums
	

	Komisijas ierosinātais teksts
	Grozījums

	(18)	Valdei būtu jāpieņem RAC, SEAC, MSC, BPC un SCCS reglaments, tai skaitā komiteju darba grupu procesuālā kārtība. Lai Komisija varētu veikt savu pārraudzību, Komisijas pārstāvjiem valdē būtu jāapstiprina reglaments, neapdraudot komiteju un to darba grupu neatkarību.
	(18)	Valdei būtu jāpieņem RAC, SEAC, MSC, BPC un SCCS reglaments, tai skaitā komiteju darba grupu procesuālā kārtība. Lai Komisija varētu veikt savu pārraudzību, izstrādājot RAC, SEAC un SCCS reglamentu, Komisijas pārstāvjiem valdē būtu jāapspriežas ar izpilddirektoru, saglabājot komiteju un to darba grupu neatkarību.



Grozījums Nr.		9
Regulas priekšlikums
19. apsvērums
	

	Komisijas ierosinātais teksts
	Grozījums

	(19)	RAC un SEAC atzinumu pamatā vajadzētu būt pēc iespējas plašākām Savienībā pieejamajām zinātniskajām un tehniskajām speciālajām zināšanām. Šajā nolūkā katrai dalībvalstij būtu jāizvirza divi locekļi attiecīgi RAC un SEAC, un tām vajadzētu būt tiesīgām izvirzīt ne vairāk kā divus papildu locekļus. RAC, SEAC, BPC un SCCS vajadzētu būt iespējai kooptēt locekļus un paļauties uz ekspertu pakalpojumiem, ņemot vērā darba slodzi, nepieciešamo speciālo zināšanu veidu un finanšu resursu pieejamību.
	(19)	RAC un SEAC atzinumu pamatā vajadzētu būt pēc iespējas plašākām Savienībā pieejamajām zinātniskajām un tehniskajām speciālajām zināšanām. Šajā nolūkā un lai nodrošinātu, ka RAC un SEAC pilnībā darbojas, ir būtiski, lai katra dalībvalsts izvirzītu divus locekļus attiecīgi RAC un SEAC un lai katra dalībvalsts būtu tiesīga izvirzīt ne vairāk kā divus papildu locekļus. RAC, SEAC, BPC un SCCS vajadzētu būt iespējai kooptēt locekļus un paļauties uz ekspertu pakalpojumiem, ņemot vērā darba slodzi, nepieciešamo speciālo zināšanu veidu, ģeogrāfisko līdzsvaru un finanšu resursu pieejamību. Komitejas locekļiem vajadzētu būt speciālajām zināšanām, kas vajadzīgas Aģentūrai uzticēto uzdevumu pienācīgai izpildei. Aģentūrai pēc dalībvalstu pieprasījuma būtu jāspēj palīdzēt dalībvalstīm noteikt attiecīgos profilus dalībai RAC, SEAC un BPC.



Grozījums Nr.		10
Regulas priekšlikums
21.a apsvērums (jauns)
	

	Komisijas ierosinātais teksts
	Grozījums

	
	(21a)	Aģentūrai būtu jāizveido akreditētu ieinteresēto personu asambleja, kuras mērķim vajadzētu būt stiprināt attiecības ar akreditētām ieinteresētajām personām un veicināt to ieguldījumu Aģentūras uzdevumu izpildē, vienlaikus nodrošinot nozares pārstāvju un pilsoniskās sabiedrības pārstāvju līdzsvarotu pārstāvību.



Grozījums Nr.		11
Regulas priekšlikums
21.b apsvērums (jauns)
	

	Komisijas ierosinātais teksts
	Grozījums

	
	(21b)	Lai uzlabotu zinātnisko sadarbību un atbalstītu Aģentūras darbu, ir jāveicina sakaru veidošana starp valstu iestādēm, aģentūrām un pētniecības institūtiem, kas darbojas Aģentūras pilnvaru kompetences jomās. Šīs sadarbības mērķis ir veicināt informācijas apmaiņu, darbību koordināciju un kopīgu projektu izstrādi, kā arī pieredzes un paraugprakses apmaiņu. Lai to panāktu, būtu jāizveido dalībvalstu izraudzīto valstu iestāžu, aģentūru un pētniecības institūtu saraksts, kuru izmantojot, attiecīgās valstu iestādes, aģentūras un pētniecības institūti varētu palīdzēt Aģentūrai veikt tādus uzdevumus kā zinātnisko atzinumu sagatavošanas darbs, datu vākšana un jaunu risku apzināšana.



Grozījums Nr.		12
Regulas priekšlikums
23.a apsvērums (jauns)
	

	Komisijas ierosinātais teksts
	Grozījums

	
	(23a)	Papildu darba slodze, kas izriet no Aģentūrai uzticēto uzdevumu un pienākumu apjoma pieauguma, būtu jāapvieno ar atbilstīga finansējuma piešķiršanu personālam un citām vajadzīgajām izmaksām. Izstrādājot vienotā programmdokumenta projektu, valdei būtu jāveic novērtējums par savu finanšu līdzekļu un cilvēkresursu pietiekamību pašreizējo un turpmāko uzdevumu veikšanai.



Grozījums Nr.		13
Regulas priekšlikums
25. apsvērums
	

	Komisijas ierosinātais teksts
	Grozījums

	(25)	Aģentūrai ir bijušas grūtības precīzi prognozēt ienākumus no maksājumiem pat ar visprogresīvākajām statistikas metodēm, jo trūkst informācijas par atbildīgo personu pieprasījuma virzītājspēkiem. Tas ietekmē Aģentūras darbību, un valdei ir regulāri jāgroza budžets. Tāpēc būtu jāļauj Aģentūrai izveidot rezervi no tās ieņēmumu no maksājumiem pārpalikuma, ievērojot šajā regulā izklāstītos nosacījumus. Tas ļaus Aģentūrai mazināt sekas, ko rada lielas svārstības ienākumos no maksājumiem. Konkrētāk, šādas rezerves izveide ļaus Aģentūrai palielināt sava finansēšanas modeļa ilgtspēju, neskarot Savienības gada ieguldījumu un daudzgadu finanšu plānu. Sīki izstrādāti noteikumi par rezerves parametriem, aprēķināšanu un darbību būtu jānosaka Aģentūras finanšu noteikumos, un tajos būtu jāiekļauj šajā regulā noteiktās prasības. Aprēķinot Aģentūras budžeta projektā iekļaujamo rezervē iemaksājamo gada summu vai summu, kas darīta pieejama no rezerves, būtu jāievēro metodika, ko Aģentūra katru gadu piemēro mehāniski.
	(25)	Aģentūrai ir bijušas grūtības precīzi prognozēt ienākumus no maksājumiem pat ar visprogresīvākajām statistikas metodēm, jo trūkst informācijas par atbildīgo personu pieprasījuma virzītājspēkiem. Aģentūra apņemas pastāvīgi uzlabot savas prognozēšanas metodes. Tas ietekmē Aģentūras darbību, un valdei ir regulāri jāgroza budžets. Tāpēc būtu jāļauj Aģentūrai izveidot rezervi no tās ieņēmumu no maksājumiem pārpalikuma, ievērojot šajā regulā izklāstītos nosacījumus. Tas ļaus Aģentūrai mazināt sekas, ko rada lielas svārstības ienākumos no maksājumiem. Konkrētāk, šādas rezerves izveide ļaus Aģentūrai palielināt sava finansēšanas modeļa ilgtspēju, neskarot Savienības gada ieguldījumu un daudzgadu finanšu plānu. Sīki izstrādāti noteikumi par rezerves parametriem, aprēķināšanu un darbību būtu jānosaka Aģentūras finanšu noteikumos, un tajos būtu jāiekļauj šajā regulā noteiktās prasības. Aprēķinot Aģentūras budžeta projektā iekļaujamo rezervē iemaksājamo gada summu vai summu, kas darīta pieejama no rezerves, būtu jāievēro metodika, ko Aģentūra katru gadu piemēro mehāniski. Šādas rezerves izveide daļēji pašfinansējošai ES aģentūrai, kas darbojas saskaņā ar vispārējo budžeta modeli, ir unikāls gadījums un nerada precedentu citām ES aģentūrām.



Grozījums Nr.		14
Regulas priekšlikums
26. apsvērums
	

	Komisijas ierosinātais teksts
	Grozījums

	(26)	Lai varētu novērst lielās svārstības Aģentūras ieņēmumos no maksām, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību (LESD) 290. pantu, lai grozītu īpašos nosacījumus, kas noteikti rezervei. Ir īpaši būtiski, lai Komisija, veicot sagatavošanas darbus, rīkotu atbilstīgas apspriešanās, arī ekspertu līmenī, un lai minētās apspriešanās tiktu rīkotas saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu20. Jo īpaši, lai deleģēto aktu sagatavošanā nodrošinātu vienādu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un minēto iestāžu ekspertiem ir sistemātiska piekļuve Komisijas ekspertu grupu sanāksmēm, kurās notiek deleģēto aktu sagatavošana.
	svītrots

	_________________
	

	20 OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.
	



Grozījums Nr.		15
Regulas priekšlikums
31. apsvērums
	

	Komisijas ierosinātais teksts
	Grozījums

	(31)	Aģentūrai arī turpmāk būtu aktīvi jāiesaistās pētniecībā un inovācijā, palīdzot dalībvalstīm un Komisijai veicināt viskaitīgāko ķimikāliju aizstāšanu un izstrādājot zinātniskas metodes, jo īpaši pieejas, kurās neizmanto dzīvniekus, lai novērtētu ķimikāliju bīstamību, kā arī to izmantošanas riskus un sociālekonomisko ietekmi.
	(31)	Aģentūrai arī turpmāk būtu aktīvi jāiesaistās pētniecībā un inovācijā, palīdzot dalībvalstīm un Komisijai veicināt viskaitīgāko un citu bīstamo ķimikāliju un to grupu aizstāšanu un izstrādājot zinātniskas metodes, jo īpaši pieejas, kurās neizmanto dzīvniekus, un jaunas metodikas, lai novērtētu ķimikāliju un to grupu bīstamību, kā arī to izmantošanas riskus un sociālekonomisko ietekmi. Aģentūrai attiecīgā gadījumā būtu jāiesaistās pētījumos par saikni starp eksponētību bīstamām ķīmiskām vielām un negatīvu ietekmi uz veselību ekspozomikas jomā, visu fizikālo, ķīmisko, bioloģisko un psihosociālo faktoru integrētu apkopošanu un to mijiedarbību, kas ietekmē bioloģiju un veselību.



Grozījums Nr.		16
Regulas priekšlikums
31.a apsvērums (jauns)
	

	Komisijas ierosinātais teksts
	Grozījums

	
	(31a)	Ciešākai sadarbībai starp Savienības aģentūrām var būt izšķiroša nozīme, nodrošinot zinātnisko pierādījumu saskaņotību, padarot zināšanas pieejamākas visām attiecīgajām ieinteresētajām personām, nodrošinot Savienības pētniecības finansējumam stratēģisku virzību un veicinot iesaistīšanos notiekošajos pētniecības un inovācijas projektos. Aģentūru darba grupa “Viena veselība”, ko 2023. gadā izveidoja Aģentūra, Eiropas Pārtikas nekaitīguma iestāde (EFSA), Eiropas Zāļu aģentūra (EMA), Eiropas Slimību profilakses un kontroles centrs (ECDC) un Eiropas Vides aģentūra (EVA), ir pierādījusi sevi kā sekmīga iniciatīva starpdisciplināras sadarbības stiprināšanai starp piecām Savienības aģentūrām, lai palīdzētu tām labāk risināt problēmas cilvēku, dzīvnieku, augu un vides veselības jomā un sekmīgi veicināt pieejas “Viena veselība” īstenošanu Eiropā. Tā kā minētajai iniciatīvai būtu jābeidzas 2026. gadā, ar šo regulu būtu jāizveido pastāvīgāks un noteiktāks starpdisciplināras sadarbības veids ar pastāvīgu darba grupu, lai izmantotu pieejas “Viena veselība” darba grupas darba rezultātus un paplašinātu tās darbības jomu, attiecinot to arī uz citu pieeju, piemēram, ekspozomu, kas ietver arī vienas sistēmas satvaru, nodrošinot holistisku, uz sistēmām balstītu pieeju ķimikāliju vidiskā riska novērtēšanai. Šajā pastāvīgajā satvarā būtu jāiekļauj arī EU-OSHA. Aģentūrām, kas veido darba grupu, būtu jāizstrādā kopīgs redzējums un mērķi minētajai darba grupai, strādājot pie pastāvīgākas un stabilākas starpdisciplinārās sadarbības formas starp attiecīgajām Savienības aģentūrām. Tām būtu jāspēj plānot saskaņotas darbības un paplašināt sadarbības jomu, izmantojot gada rīcības plānus.



Grozījums Nr.		17
Regulas priekšlikums
37.a apsvērums (jauns)
	

	Komisijas ierosinātais teksts
	Grozījums

	
	(37a)	Šīs regulas ietekme uz Savienības budžetu ir novērtēta1a saskaņā ar Līguma par Eiropas Savienības darbību 310. panta 4. punktu. Regulas īstenošanai būtu jāpiešķir pietiekami finanšu resursi un cilvēkresursi, vienlaikus ņemot vērā tajā paredzētā finansējuma ietekmi uz citām Savienības programmām vai rīcībpolitikām un nodrošinot saderību ar daudzgadu finanšu shēmu, pašu resursu sistēmu un attiecīgo Iestāžu nolīgumu, kā arī ar Eiropas Parlamenta un Padomes Regulā (ES, Euratom) 2024/25091b noteiktajiem budžeta principiem.

	
	__________________

	
	1a Pro memoria: Eiropas Parlamenta Budžeta komitejas 2026. gada (XX) budžeta izvērtējums par priekšlikumu Eiropas Parlamenta un Padomes regulai par Eiropas Ķimikāliju aģentūru un ar ko groza Regulu (EK) Nr. 1907/2006, (ES) Nr. 528/2012, (ES) Nr. 649/2012 un (ES) 2019/1021 (COM(2025)0386).

	
	1b Eiropas Parlamenta un Padomes Regula (ES, Euratom) 2024/2509 (2024. gada 23. septembris) par finanšu noteikumiem, ko piemēro Savienības vispārējam budžetam (OV L 2024/2509, 26.9.2024., ELI: http://data.europa.eu/eli/reg/2024/2509/oj).



Grozījums Nr.		18
Regulas priekšlikums
3. pants – 1. daļa
	

	Komisijas ierosinātais teksts
	Grozījums

	Aģentūras mītnes vieta atrodas Helsinkos, Somijā, kā paredzēts 2003. gada 13. decembra Lēmumā (2004/97/EK, Euratom)25, kas pieņemts dalībvalstu pārstāvjiem kopīgi vienojoties.
	Aģentūras mītnes vieta atrodas Helsinkos, Somijā.

	_________________
	

	25 2004/97/EK, Euratom: Lēmums, kas pieņemts, tiekoties dalībvalstu pārstāvjiem valstu un valdību vadītāju līmenī, (2003. gada 13. decembris) par atsevišķu Eiropas Savienības biroju un aģentūru atrašanās vietu (OV L 29, 3.2.2004., 15. lpp., ELI: http://data.europa.eu/eli/dec/2004/97(1)/oj).
	



Grozījums Nr.		19
Regulas priekšlikums
4. pants – 1. punkts
	

	Komisijas ierosinātais teksts
	Grozījums

	1.	Aģentūra palīdz īstenot un izpildīt Savienības tiesību aktus un rīcībpolitikas, kas saistītas ar ķimikāliju, maisījumu un izstrādājumu bīstamību, riskiem un drošu lietošanu, sniedz zinātniskus atzinumus, konsultācijas un neatkarīgu informāciju par visiem jautājumiem šajā jomā un informē par šiem jautājumiem.
	1.	Aģentūra palīdz īstenot un izpildīt Savienības tiesību aktus un rīcībpolitikas, kas saistītas ar ķimikāliju, maisījumu un izstrādājumu bīstamību, riskiem, drošu lietošanu un vidisko ilgtspēju, sniedz zinātniskus atzinumus, konsultācijas un neatkarīgu informāciju par visiem jautājumiem šajā jomā, uzrauga potenciālos ķīmiskos riskus un vāc vai ģenerē datus par ķīmiskām vielām un informē par šiem jautājumiem.



Grozījums Nr.		20
Regulas priekšlikums
4. pants – 2. punkts
	

	Komisijas ierosinātais teksts
	Grozījums

	2.	Īstenojot savus mērķus, Aģentūra tiecas veicināt augstu cilvēka veselības un vides aizsardzības līmeni, vielu brīvu apriti iekšējā tirgū un ķimikāliju novērtējumu un pārvaldības saskaņotību un konsekvenci visā Savienībā, vienlaikus uzlabojot konkurētspēju un inovāciju, ņemot vērā mazo un vidējo uzņēmumu (MVU) īpašās vajadzības, kā noteikts Komisijas 2003. gada 6. maija Ieteikumā par mikrouzņēmumu, mazo un vidējo uzņēmumu definīciju26, un veicinot alternatīvas testēšanai ar dzīvniekiem.
	2.	Īstenojot savus mērķus, Aģentūra veicina augsta cilvēka veselības un vides aizsardzības līmeņa nodrošināšanu, tostarp mazāk aizsargātu grupu aizsardzību. Aģentūras mērķis ir nodrošināt ķimikāliju novērtēšanas un pārvaldības kvalitāti, saskaņotību un konsekvenci visā Savienībā, kas ir būtiski, lai nodrošinātu vielu brīvu apriti iekšējā tirgū, vienlaikus palīdzot uzlabot konkurētspēju un inovāciju, ņemot vērā mazo un vidējo uzņēmumu (MVU) īpašās vajadzības, kā noteikts Komisijas 2003. gada 6. maija Ieteikumā par mikrouzņēmumu, mazo un vidējo uzņēmumu definīciju26, un veicinot un stiprinot speciālās zināšanas par kaitīgu ķimikāliju un kaitīgu ķimikāliju grupu aizstāšanu, kā arī tādu pieeju un jaunu metodiku izstrādi un izmantošanu, kurās neizmanto dzīvniekus.

	_________________
	_________________

	26 Komisijas 2003. gada 6. maija Ieteikums par mikrouzņēmumu, mazo uzņēmumu un vidējo uzņēmumu definīciju (OV L 124, 20.5.2003., 36. lpp., ELI: http://data.europa.eu/eli/reco/2003/361/oj).
	26 Komisijas 2003. gada 6. maija Ieteikums par mikrouzņēmumu, mazo uzņēmumu un vidējo uzņēmumu definīciju (OV L 124, 20.5.2003., 36. lpp., ELI: http://data.europa.eu/eli/reco/2003/361/oj).



Grozījums Nr.		21
Regulas priekšlikums
4. pants – 5. punkts – b apakšpunkts
	

	Komisijas ierosinātais teksts
	Grozījums

	b)	sniegt tehnisku un zinātnisku atbalstu, norādījumus, IT rīkus un digitālo infrastruktūru šīs regulas un Savienības nozaru tiesību aktu izstrādei, īstenošanai un izpildei, ņemot vērā MVU īpašās vajadzības un mērķi aizstāt testēšanu ar dzīvniekiem ar alternatīvām, kad tas ir zinātniski iespējams;
	b)	sniegt tehnisku un zinātnisku atbalstu, norādījumus, IT rīkus un digitālo infrastruktūru šīs regulas un Savienības nozaru tiesību aktu izstrādei, īstenošanai un izpildei, ņemot vērā mērķus nodrošināt augstu cilvēka veselības un vides aizsardzības līmeni, arodveselības standartus, MVU īpašās vajadzības un prasību aizstāt testēšanu ar dzīvniekiem ar pieejām, kurās neizmanto dzīvniekus, kad tas ir zinātniski iespējams;



Grozījums Nr.		22
Regulas priekšlikums
4. pants – 5. punkts – ga apakšpunkts (jauns)
	

	Komisijas ierosinātais teksts
	Grozījums

	
	ga)	nodrošināt, ka interešu konfliktus novērš vai pārvalda tā, lai nodrošinātu tās neatkarību un ieinteresēto personu un plašas sabiedrības uzticēšanos;



Grozījums Nr.		23
Regulas priekšlikums
4. pants – 5. punkts – ka apakšpunkts (jauns)
	

	Komisijas ierosinātais teksts
	Grozījums

	
	ka)	pēc Eiropas Parlamenta vai dalībvalsts pieprasījuma sniegt zinātniskus atzinumus un tehnisku palīdzību jomā, kas ir tās kompetencē;



Grozījums Nr.		24
Regulas priekšlikums
4. pants – 5. punkts – kb apakšpunkts (jauns)
	

	Komisijas ierosinātais teksts
	Grozījums

	
	kb)	nodrošināt ikgadējas mācības darbiniekiem un komiteju locekļiem un dalīties zināšanās ar visām ieinteresētajām personām.



Grozījums Nr.		25
Regulas priekšlikums
4. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Pieprasījumus, kas saņemti saskaņā ar šā panta 5. punkta c), d), e), k) un ka) apakšpunktu un 13. panta 2. punkta b) apakšpunktu, kā arī regulārus atjauninājumus par to statusu dara publiski pieejamus Aģentūras tīmekļa vietnē.



Grozījums Nr.		26
Regulas priekšlikums
5. pants – 1. punkts – c apakšpunkts
	

	Komisijas ierosinātais teksts
	Grozījums

	c)	Riska novērtēšanas komiteja (RAC), kas ir atbildīga par Aģentūras atzinumu sagatavošanu saistībā ar ķimikāliju risku cilvēku veselībai vai videi;
	c)	Riska novērtēšanas komiteja (RAC), kas ir atbildīga par Aģentūras atzinumu sagatavošanu saistībā ar ķimikāliju bīstamību un risku cilvēku veselībai vai videi;



Grozījums Nr.		27
Regulas priekšlikums
5. pants – 1. punkts – d apakšpunkts
	

	Komisijas ierosinātais teksts
	Grozījums

	d)	Sociālās un ekonomiskās analīzes komiteja (SEAC), kas ir atbildīga par Aģentūras atzinumu sagatavošanu saistībā ar iespējamo leģislatīvo pasākumu sociālekonomisko ietekmi uz vielām;
	d)	Sociālās un ekonomiskās analīzes komiteja (SEAC), kas ir atbildīga par Aģentūras atzinumu sagatavošanu saistībā ar iespējamo leģislatīvo pasākumu sociālekonomisko ietekmi uz ķimikālijām;



Grozījums Nr.		28
Regulas priekšlikums
5. pants – 1. punkts – ha apakšpunkts (jauns)
	

	Komisijas ierosinātais teksts
	Grozījums

	
	ha)	akreditētu ieinteresēto personu asambleja, kā noteikts 41.a pantā, kuras mērķis ir stiprināt attiecības starp akreditētām ieinteresētajām personām un Aģentūru un veicināt to ieguldījumu Aģentūras uzdevumu izpildē;



Grozījums Nr.		29
Regulas priekšlikums
5. pants – 1. punkts – i apakšpunkts
	

	Komisijas ierosinātais teksts
	Grozījums

	i)	sekretariāts, kas strādā izpilddirektora pakļautībā un veic Aģentūras darbu saskaņā ar Savienības nozaru tiesību aktiem, sniedz tehnisku, zinātnisku un administratīvu atbalstu komitejām un forumam un nodrošina pietiekamu savstarpēju koordināciju;
	i)	sekretariāts, kas strādā izpilddirektora pakļautībā un veic Aģentūras darbu saskaņā ar Savienības nozaru tiesību aktiem, sniedz tehnisku, zinātnisku un administratīvu atbalstu, kā arī nodrošina spēju veidošanu un apmācību komitejām un forumam un nodrošina pietiekamu savstarpēju koordināciju;



Grozījums Nr.		30
Regulas priekšlikums
6. pants – 1. punkts – c apakšpunkts
	

	Komisijas ierosinātais teksts
	Grozījums

	c)	divi Eiropas Parlamenta iecelti eksperti.
	c)	divas Eiropas Parlamenta ieceltas neatkarīgas personas, un minētās personas, pildot savus pienākumus, ir neatkarīgas un nelūdz un nepieņem nevienas Savienības iestādes, struktūras, biroja vai aģentūras, valdības vai citas publiskas vai privātas struktūras norādījumus.



Grozījums Nr.		31
Regulas priekšlikums
6. pants – 2. punkts
	

	Komisijas ierosinātais teksts
	Grozījums

	2.	Dalībvalstu pārstāvjiem, Komisijas pārstāvjiem un Eiropas Parlamenta ieceltajiem ekspertiem ir balsstiesības. Personām, kas pārstāv ieinteresētās personas un ko ieceļ Komisija, nav balsstiesību.
	2.	Dalībvalstu pārstāvjiem, Komisijas pārstāvjiem un Eiropas Parlamenta ieceltajām neatkarīgajām personām ir balsstiesības. Personām, kas pārstāv ieinteresētās personas un ko ieceļ Komisija, nav balsstiesību.



Grozījums Nr.		32
Regulas priekšlikums
6. pants – 3. punkts – b apakšpunkts
	

	Komisijas ierosinātais teksts
	Grozījums

	b)	arodbiedrības;
	b)	arodbiedrības, arī arodveselība un drošība;



Grozījums Nr.		33
Regulas priekšlikums
6. pants – 3. punkts – da apakšpunkts (jauns)
	

	Komisijas ierosinātais teksts
	Grozījums

	
	da)	pieejas, kurās neizmanto dzīvniekus;



Grozījums Nr.		34
Regulas priekšlikums
6. pants – 4. punkts
	

	Komisijas ierosinātais teksts
	Grozījums

	4.	Valdes locekļus ieceļ, pamatojoties uz viņu zināšanām un attiecīgo pieredzi ķīmiskā drošuma vai ķimikāliju regulējuma jomā, ņemot vērā attiecīgās vadības, administratīvās un budžeta prasmes. Saskaņā ar principu, kas paredz vienlīdzīgu attieksmi pret vīriešiem un sievietēm, visas personas, kas izvirza un ieceļ valdes locekļus, tiecas panākt dzimumu līdzsvaru valdē. Komiteju un foruma vai to darba grupu locekļi, aizstājēji un novērotāji nav tiesīgi kļūt par valdes locekļiem.
	4.	Valdes locekļus ieceļ, pamatojoties uz viņu zināšanām un attiecīgo pieredzi ķīmiskā drošuma vai ķimikāliju regulējuma jomā, pienācīgi ņemot vērā viņu attiecīgās vadības, administratīvās un budžeta prasmes. Saskaņā ar principu, kas paredz vienlīdzīgu attieksmi pret visiem dzimumiem, visas personas, kas izvirza un ieceļ valdes locekļus, tiecas panākt dzimumu līdzsvaru valdē. Komiteju un foruma vai to darba grupu locekļi, aizstājēji un novērotāji nav tiesīgi kļūt par valdes locekļiem.



Grozījums Nr.		35
Regulas priekšlikums
6. pants – 4.a punkts (jauns)
	

	Komisijas ierosinātais teksts
	Grozījums

	
	4.a	Valdes locekļus izvirza un ieceļ saskaņā ar noteikumiem par interešu konfliktiem, ko valde pieņēmusi, ievērojot 9. panta 1. punkta e) apakšpunktu.



Grozījums Nr.		36
Regulas priekšlikums
6. pants – 6. punkts
	

	Komisijas ierosinātais teksts
	Grozījums

	6.	Valdes locekļi rīkojas vienīgi Aģentūras interesēs.
	6.	Valdes locekļi rīkojas vienīgi Aģentūras un Savienības interesēs.



Grozījums Nr.		37
Regulas priekšlikums
9. pants – 1. punkts – s apakšpunkts
	

	Komisijas ierosinātais teksts
	Grozījums

	s)	pieņem komiteju un, pēc foruma priekšlikuma, foruma reglamentu saskaņā ar 17. panta 5. punktu;
	s)	pieņem komiteju, foruma un ieinteresēto personu asamblejas reglamentu;



Grozījums Nr.		38
Regulas priekšlikums
9. pants – 1. punkts – y apakšpunkts
	

	Komisijas ierosinātais teksts
	Grozījums

	y)	pieņem praktisku kārtību, lai panāktu atbilstību Eiropas Parlamenta un Padomes Regulai (ES) Nr. 1049/200128, tai skaitā apelācijas kārtību un tiesiskās aizsardzības līdzekļus, kas nepieciešami konfidencialitātes pieprasījuma daļējas vai pilnīgas noraidīšanas pārskatīšanai;
	y)	pieņem praktisku kārtību, lai panāktu atbilstību Eiropas Parlamenta un Padomes Regulai (ES) Nr. 1049/200128, tai skaitā apelācijas kārtību un tiesiskās aizsardzības līdzekļus, kas nepieciešami konfidencialitātes pieprasījuma daļējas vai pilnīgas noraidīšanas pārskatīšanai, kā minēts 37.a pantā;

	_________________
	_________________

	28 Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp., ELI: http://data.europa.eu/eli/reg/2001/1049/oj).
	28 Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp., ELI: http://data.europa.eu/eli/reg/2001/1049/oj).



Grozījums Nr.		39
Regulas priekšlikums
10. pants – 3. punkts
	

	Komisijas ierosinātais teksts
	Grozījums

	3.	Ja Komisija pauž nopietnas bažas par lēmuma priekšlikumu, kas iesniegts valdei, par jautājumiem, kuri saistīti ar Komisijas Deleģēto regulu (ES) 2019/71529 par finanšu pamatregulu decentralizētām regulatīvajām aģentūrām vai ar Civildienesta noteikumiem un Pārējo darbinieku nodarbināšanas kārtību Regulā Nr. 31 (EEK), 11 (EAEK), valde lēmuma pieņemšanu atliek. 15 dienu laikā valde to izskata atkārtoti un, iespējams, ar grozījumiem pieņem otrajā lasījumā ar divu trešdaļu balsu vairākumu, ieskaitot Komisijas pārstāvjus, vai ar dalībvalstu pārstāvju četru piektdaļu balsu vairākumu.
	3.	Ja Komisija pauž nopietnas bažas par lēmuma priekšlikumu, kas iesniegts valdei, par jautājumiem, kuri saistīti ar Komisijas Deleģēto regulu (ES) 2019/71529 par finanšu pamatregulu decentralizētām regulatīvajām aģentūrām vai ar Civildienesta noteikumiem un Pārējo darbinieku nodarbināšanas kārtību Regulā Nr. 31 (EEK), 11 (EAEK), valde lēmuma pieņemšanu atliek. 15 dienu laikā valde to izskata atkārtoti un, iespējams, ar grozījumiem pieņem otrajā lasījumā.

	_________________
	_________________

	29 Komisijas Deleģētā regula (ES) 2019/715 (2018. gada 18. decembris) par finanšu pamatregulu struktūrām, kas izveidotas saskaņā ar LESD un Euratom līgumu un minētas Eiropas Parlamenta un Padomes Regulas (ES, Euratom) 2018/1046 70. pantā (OV L 122, 10.5.2019., 1. lpp., ELI: http://data.europa.eu/eli/reg_del/2019/715/oj).
	29 Komisijas Deleģētā regula (ES) 2019/715 (2018. gada 18. decembris) par finanšu pamatregulu struktūrām, kas izveidotas saskaņā ar LESD un Euratom līgumu un minētas Eiropas Parlamenta un Padomes Regulas (ES, Euratom) 2018/1046 70. pantā (OV L 122, 10.5.2019., 1. lpp., ELI: http://data.europa.eu/eli/reg_del/2019/715/oj).



Grozījums Nr.		40
Regulas priekšlikums
12. pants – 3. punkts
	

	Komisijas ierosinātais teksts
	Grozījums

	3.	Neskarot Komisijas un valdes pilnvaras, izpilddirektors, pildot savus pienākumus, ir neatkarīgs un nelūdz un nepieņem nevienas Savienības iestādes, struktūras, biroja vai aģentūras, kā arī nevienas valdības vai jebkuras citas publiskas un privātas struktūras norādījumus. Pēc attiecīgās iestādes uzaicinājuma izpilddirektors ziņo Eiropas Parlamentam vai Padomei par šajā regulā paredzēto uzdevumu izpildi.
	(Neattiecas uz tekstu latviešu valodā.)	   



Grozījums Nr.		41
Regulas priekšlikums
12. pants – 5. punkts – d apakšpunkts
	

	Komisijas ierosinātais teksts
	Grozījums

	d)	nodrošināt, ka tiek ievēroti Savienības nozaru tiesību aktos iekļauti termiņi Aģentūras un komiteju atzinumu pieņemšanai;
	d)	nodrošināt, ka tiek ievēroti Savienības nozaru tiesību aktos iekļauti termiņi Aģentūras un komiteju atzinumu pieņemšanai un minēto atzinumu objektivitāte;



Grozījums Nr.		42
Regulas priekšlikums
12. pants – 5. punkts – e apakšpunkts
	

	Komisijas ierosinātais teksts
	Grozījums

	e)	nodrošināt pienācīgu un savlaicīgu koordināciju starp dažādām Aģentūras struktūrām, tai skaitā attiecībā uz iespējamām atšķirībām starp to zinātniskajiem atzinumiem saskaņā ar 45. pantu;
	e)	nodrošināt pienācīgu un savlaicīgu koordināciju starp dažādām Aģentūras struktūrām, tai skaitā attiecībā uz iespējamām atšķirībām starp to zinātniskajiem atzinumiem;



Grozījums Nr.		43
Regulas priekšlikums
12. pants – 5. punkts – ea apakšpunkts (jauns)
	

	Komisijas ierosinātais teksts
	Grozījums

	
	ea)	nodrošināt pienācīgu un savlaicīgu saskaņošanu ar citām Savienības struktūrām, tostarp attiecībā uz iespējamām zinātnisko atzinumu atšķirībām, kā minēts 45. pantā;



Grozījums Nr.		44
Regulas priekšlikums
12. pants – 5. punkts – ha apakšpunkts (jauns)
	

	Komisijas ierosinātais teksts
	Grozījums

	
	ha)	nodrošināt pienācīgu un savlaicīgu reaģēšanu uz ziņojumiem par mēģinājumiem izdarīt spiedienu vai nesamērīgas ietekmes mēģinājumiem, kas izdarīti saskaņā ar 19. panta 3.a punktu; visus attiecīgos ziņojumus un atbildes iekļauj šā punkta q) apakšpunktā minētajā gada darbības pārskatā, anonimizējot tos, kuri ir ziņojuši;



Grozījums Nr.		45
Regulas priekšlikums
12. pants – 5. punkts – pa apakšpunkts (jauns)
	

	Komisijas ierosinātais teksts
	Grozījums

	
	pa)	iecelt Aģentūras pārstāvi darba grupā, kā minēts 44. pantā;



Grozījums Nr.		46
Regulas priekšlikums
12. pants – 6.a punkts (jauns)
	

	Komisijas ierosinātais teksts
	Grozījums

	
	6.a	Izpilddirektors nodrošina psiholoģiski veselīgu darbavietu, pienācīgi ņemot vērā pasākumus, kas veicina garīgo veselību darbā.



Grozījums Nr.		47
Regulas priekšlikums
13. pants – 2. punkts – b apakšpunkts
	

	Komisijas ierosinātais teksts
	Grozījums

	b)	visiem pārējiem jautājumiem, uz kuriem jau neattiecas 1. punkts vai 2. punkta a) apakšpunkts un kuri saistīti ar ķimikāliju bīstamību, riskiem un drošu lietošanu, atsevišķi, maisījumos vai izstrādājumos, kā definēts Regulas (EK) Nr. 1907/2006 3. panta 1., 2. un 3. punktā.
	b)	visiem pārējiem jautājumiem, uz kuriem jau neattiecas 1. punkts vai 2. punkta a) apakšpunkts un kuri saistīti ar vielu bīstamību, riskiem un drošu lietošanu, atsevišķi, maisījumos vai izstrādājumos, kā definēts Regulas (EK) Nr. 1907/2006 3. panta 1., 2. un 3. punktā.



Grozījums Nr.		48
Regulas priekšlikums
13. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Papildus 1. punktā minētajiem uzdevumiem komitejas pēc izpilddirektora pieprasījuma:

	
	a) sniedz tehnisku un zinātnisku atbalstu darbībām, lai uzlabotu Savienības, dalībvalstu, starptautisku organizāciju un trešo valstu sadarbību zinātniskos un tehniskos jautājumos, kas attiecas uz vielu drošumu, kā arī aktīvi piedalās darbībās, kuras saistītas ar tehniskas palīdzības sniegšanu jaunattīstības valstīm un to jaudu palielināšanu ķimikāliju drošai pārvaldībai;

	
	b) sagatavo atzinumu par jebkuriem citiem aspektiem attiecībā uz vielu, to maisījumu vai izstrādājumu drošumu.



Grozījums Nr.		49
Regulas priekšlikums
13. pants – 2.b punkts (jauns)
	

	Komisijas ierosinātais teksts
	Grozījums

	
	2.b	Eiropas Parlaments vai dalībvalsts var iesniegt Aģentūrai pieprasījumu sniegt zinātnisku atzinumu par jautājumiem, kas ir Iestādes kompetenču jomā. Pieprasījumam pievieno pamatinformāciju, kurā izskaidrots risināmais zinātniskais jautājums un Savienības intereses.

	
	Aģentūra var noraidīt atzinuma pieprasījumu vai ierosināt tajā grozījumus, apspriežoties ar Eiropas Parlamentu vai pieprasījuma iesniedzēju(-ām) dalībvalsti(-īm). Atteikuma pamatojumu sniedz Eiropas Parlamentam vai pieprasījuma iesniedzējai(-ām) dalībvalstij(-īm).



Grozījums Nr.		50
Regulas priekšlikums
13. pants – 3. punkts
	

	Komisijas ierosinātais teksts
	Grozījums

	3.	Par šādu sniedzamo zinātnisko atzinumu skaitu un to sniegšanas termiņiem katru gadu lemj Komisija un Aģentūra.
	3.	Par 2. punktā minēto sniedzamo zinātnisko atzinumu skaitu un to sniegšanas termiņiem katru gadu lemj Komisija un Aģentūra.



Grozījums Nr.		51
Regulas priekšlikums
14. pants – 4. punkts
	

	Komisijas ierosinātais teksts
	Grozījums

	4.	Katra dalībvalsts ieceļ vienu BPC locekli un var iecelt vienu BPC locekļa aizstājēju. BPC locekļus ieceļ, ņemot vērā viņu lomu un pieredzi BPC uzticēto uzdevumu veikšanā, un viņi var strādāt kompetentajā iestādē.
	4.	Katra dalībvalsts ieceļ vienu BPC locekli un var iecelt vienu BPC locekļa aizstājēju. BPC locekļus ieceļ, ņemot vērā viņu lomu un pieredzi BPC uzticēto uzdevumu veikšanā.



Grozījums Nr.		52
Regulas priekšlikums
14. pants – 4.a punkts (jauns)
	

	Komisijas ierosinātais teksts
	Grozījums

	
	4.a	Pēc dalībvalsts pieprasījuma Aģentūra palīdz attiecīgajai dalībvalstij apzināt iespējamos kandidātus, ko dalībvalsts varētu izvirzīt saskaņā ar 1. un 2. punktu. Tomēr pienākums izvirzīt kandidātu paliek dalībvalstīm.



Grozījums Nr.		53
Regulas priekšlikums
14. pants – 5. punkts – 1. daļa
	

	Komisijas ierosinātais teksts
	Grozījums

	SCCS locekļus ieceļ valde no piemērotu kandidātu saraksta, kas izveidots pēc Aģentūras izsludināta uzaicinājuma paust ieinteresētību.
	SCCS locekļus atlasa un ieceļ valde no piemērotu kandidātu saraksta, ko sagatavojis izpilddirektors. Sarakstu sagatavo, pamatojoties uz pieteikumiem, kas saņemti pēc Aģentūras izsludināta uzaicinājuma paust ieinteresētību, un tajā cenšas iekļaut vismaz divreiz vairāk kandidātu, nekā nepieciešams, lai aizpildītu amata vietas SCCS un katrā kompetences jomā.



Grozījums Nr.		54
Regulas priekšlikums
14. pants – 5. punkts – 2. daļa – a apakšpunkts –iva punkts (jauns)
	

	Komisijas ierosinātais teksts
	Grozījums

	
	iva)	nanomateriālu drošuma novērtējums;



Grozījums Nr.		55
Regulas priekšlikums
14. pants – 5. punkts – 2. daļa – a apakšpunkts – v punkts
	

	Komisijas ierosinātais teksts
	Grozījums

	v)	alternatīvas testēšanas metodes un jaunas metodikas, tai skaitā jaunas pieejas metodikas un in vitro vai in silico paņēmieni,
	v)	pieejas, kurās neizmanto dzīvniekus, un jaunas metodikas, tai skaitā jaunas pieejas metodikas un in vitro vai in silico paņēmieni,



Grozījums Nr.		56
Regulas priekšlikums
14. pants – 5. punkts – 2. daļa – b apakšpunkts
	

	Komisijas ierosinātais teksts
	Grozījums

	b)	neatkarība un interešu konflikta neesība.
	b)	neatkarība un interešu konfliktu neesība saskaņā ar noteikumiem, kas pieņemti, ievērojot 9. panta 1. punkta e) apakšpunktu.



Grozījums Nr.		57
Regulas priekšlikums
14. pants – 5. punkts – 3. daļa
	

	Komisijas ierosinātais teksts
	Grozījums

	SCCS ir ne vairāk kā 20 locekļi.
	SCCS ir 20 locekļi, un tās mērķis ir iekļaut vismaz divus locekļus katrā pārstāvētajā kompetences jomā.



Grozījums Nr.		58
Regulas priekšlikums
14. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Komiteju locekļus izvirza un ieceļ saskaņā ar noteikumiem par interešu konfliktiem, ko valde pieņēmusi, ievērojot 9. panta 1. punkta e) apakšpunktu.



Grozījums Nr.		59
Regulas priekšlikums
14. pants – 6. punkts
	

	Komisijas ierosinātais teksts
	Grozījums

	6.	Visas komitejas tiecas nodrošināt, ka to locekļiem ir plašs attiecīgo speciālo zināšanu spektrs. Komitejas var kooptēt papildu locekļus, ko izvēlas tieši to konkrētās kompetences dēļ. Maksimālo RAC, SEAC un SCCS kooptēto locekļu skaitu nosaka un pielāgo valde, pamatojoties uz izpilddirektora priekšlikumu un ņemot vērā komiteju darba slodzi, nepieciešamo speciālo zināšanu veidu un finanšu resursu pieejamību. MSC un BPC var kooptēt ne vairāk kā piecus papildu locekļus.
	6.	Visas komitejas tiecas nodrošināt, ka to locekļiem ir plašs attiecīgo speciālo zināšanu spektrs. Komitejas var kooptēt papildu locekļus, ko izvēlas tieši to konkrētās kompetences dēļ un ņemot vērā ģeogrāfisko daudzveidību. Maksimālo komiteju kooptēto locekļu skaitu nosaka un pielāgo valde, pamatojoties uz izpilddirektora priekšlikumu un ņemot vērā komiteju darba slodzi, nepieciešamo speciālo zināšanu veidu un finanšu resursu pieejamību.



Grozījums Nr.		60
Regulas priekšlikums
14. pants – 7.a punkts (jauns)
	

	Komisijas ierosinātais teksts
	Grozījums

	
	7.a	Kooptētajiem locekļiem, ekspertiem, padomdevējiem un ieinteresētajām personām nav balsstiesību.



Grozījums Nr.		61
Regulas priekšlikums
14. pants – 9. punkts
	

	Komisijas ierosinātais teksts
	Grozījums

	9.	Dalībvalstis nodrošina pietiekamus zinātniskos un tehniskos resursus tiem komiteju locekļiem, kurus tās ir izvirzījušas vai iecēlušas, un veicina komiteju un to darba grupu darbību.
	9.	Dalībvalstis nodrošina pietiekamus zinātniskos un tehniskos resursus un administratīvo atbalstu tiem komiteju locekļiem, kurus tās ir izvirzījušas vai iecēlušas, ļaujot viņiem efektīvi piedalīties, un veicina komiteju un to darba grupu darbību.



Grozījums Nr.		62
Regulas priekšlikums
14. pants – 10. punkts
	

	Komisijas ierosinātais teksts
	Grozījums

	10.	RAC, SEAC un SCCS locekļi ir neatkarīgi un nelūdz un nepieņem nevienas valdības vai citas iestādes, struktūras, biroja vai vienības norādījumus. MSC un BPC locekļi rīkojas sabiedrības interesēs. Viņi atturas no jebkuras rīcības, kas nav saderīga ar viņu pienākumiem vai uzdevumu veikšanu.
	10.	RAC, SEAC un SCCS locekļi ir neatkarīgi un nelūdz un nepieņem nevienas valdības vai citas iestādes, struktūras, biroja vai vienības norādījumus. Minētie locekļi un MSC un BPC locekļi rīkojas sabiedrības un Savienības interesēs. Viņi atturas no jebkuras rīcības, kas nav saderīga ar viņu pienākumiem vai uzdevumu veikšanu.



Grozījums Nr.		63
Regulas priekšlikums
14. pants – 12. punkts
	

	Komisijas ierosinātais teksts
	Grozījums

	12.	Komitejas locekļi, ko izvirzījusi vai iecēlusi dalībvalsts, nodrošina pietiekamu Aģentūras uzdevumu un kompetentās dalībvalsts iestādes darba koordināciju.
	12.	MSC un BPC locekļi, ko iecēlusi dalībvalsts, nodrošina pietiekamu komiteju darba un to dalībvalsts kompetento iestāžu darba koordināciju.



Grozījums Nr.		64
Regulas priekšlikums
14. pants – 15. punkts
	

	Komisijas ierosinātais teksts
	Grozījums

	15.	Attiecīgo locekli vai minētās personas darba devēju, kā minēts 13. punktā, atalgo Aģentūra saskaņā ar finanšu noteikumiem, ko valde noteikusi pēc pozitīva Komisijas atzinuma saņemšanas. To uzdevumu sarakstu, par kuriem var izmaksāt atalgojumu, izveido valde pēc pozitīva Komisijas atzinuma saņemšanas. Ja attiecīgais loceklis nepilda kādu no šiem uzdevumiem, izpilddirektors var aizturēt atlīdzības izmaksu.
	15.	Attiecīgo locekli vai minētās personas darba devēju, kā minēts 14. punktā, atalgo Aģentūra saskaņā ar finanšu noteikumiem, ko valde noteikusi pēc pozitīva Komisijas atzinuma saņemšanas. To uzdevumu sarakstu, par kuriem var izmaksāt atalgojumu, izveido valde pēc pozitīva Komisijas atzinuma saņemšanas. Ja attiecīgais loceklis nepilda kādu no šiem uzdevumiem, izpilddirektors var aizturēt atlīdzības izmaksu.



Grozījums Nr.		65
Regulas priekšlikums
15. pants – 2. punkts
	

	Komisijas ierosinātais teksts
	Grozījums

	2.	Sagatavojot atzinumus, komitejas pieliek visas pūles, lai panāktu savu locekļu vienprātību. Atzinumā iekļauj komitejas nostājas pamatojumu. Ja vienprātību nevar panākt, atzinumā iekļauj vairākuma locekļu nostāju, mazākuma nostājas un attiecīgo vairākuma un mazākuma nostāju pamatojumu. Atzinumu publicē.
	2.	Sagatavojot atzinumus, komitejas pieliek visas pūles, lai panāktu savu locekļu vienprātību. Atzinumā iekļauj komitejas nostājas pamatojumu. Ja vienprātību nevar panākt, atzinumā iekļauj vairākuma locekļu nostāju, mazākuma nostājas un attiecīgo vairākuma un mazākuma nostāju pamatojumu. Atzinumu publisko Aģentūras tīmekļvietnē.



Grozījums Nr.		66
Regulas priekšlikums
15. pants – 4. punkts
	

	Komisijas ierosinātais teksts
	Grozījums

	4.	Katra komiteja izstrādā priekšlikumu savam reglamentam, ko sagatavo, lai to pieņemtu izpilddirektors un pēc tam valde. RAC un SEAC reglamentam ir vajadzīgs Komisijas pārstāvju apstiprinājums valdē.
	4.	Katra komiteja izstrādā priekšlikumu savam reglamentam, ko sagatavo, lai to pieņemtu izpilddirektors un pēc tam valde. Sagatavojot RAC, SEAC un SCCS reglamentu, izpilddirektors apspriežas ar Komisijas pārstāvjiem valdē.



Grozījums Nr.		67
Regulas priekšlikums
15. pants – 5. punkts
	

	Komisijas ierosinātais teksts
	Grozījums

	5.	Katras komitejas reglamentā nosaka kārtību, kādā nomaina un kooptē locekļus, izveido darba grupas, organizē to darbu un attiecīgā gadījumā deleģē konkrētus uzdevumus šādām darba grupām. Reglamentā nosaka arī procedūru atzinumu steidzamai pieņemšanai un interešu konfliktu pārvaldībai. Reglamentu publicē.
	5.	Katras komitejas reglamentā nosaka kārtību, kādā nomaina un kooptē locekļus, izveido darba grupas, organizē to darbu un attiecīgā gadījumā deleģē konkrētus uzdevumus šādām darba grupām. Atzinumu pieņemšanu minētajām darba grupām nedeleģē. Reglamentā nosaka arī procedūru atzinumu steidzamai pieņemšanai un interešu konfliktu pārvaldībai. Reglamentu publisko Aģentūras tīmekļvietnē.



Grozījums Nr.		68
Regulas priekšlikums
15. pants – 6.a punkts (jauns)
	

	Komisijas ierosinātais teksts
	Grozījums

	
	6.a	Attiecībā uz visām komitejas sanāksmēm sabiedrībai laikus dara pieejamus detalizētus kopsavilkumus, lai sabiedrība varētu sekot līdzi dosjē un citu apspriesto jautājumu virzībai.



Grozījums Nr.		69
Regulas priekšlikums
16. pants – 4. punkts
	

	Komisijas ierosinātais teksts
	Grozījums

	4.	Aģentūra regulāri atjaunina ekspertu sarakstu, kurā iekļauti 16. panta 1. punktā minētie eksperti un citi Aģentūras tieši noteiktie eksperti.
	4.	Aģentūra regulāri atjaunina ekspertu sarakstu, kurā iekļauti 16. panta 1. punktā minētie eksperti un citi Aģentūras tieši noteiktie eksperti, kā arī minēto ekspertu kvalifikācija.



Grozījums Nr.		70
Regulas priekšlikums
16. pants – 5. punkts
	

	Komisijas ierosinātais teksts
	Grozījums

	5.	14. panta 9. punktā paredzētos noteikumus par neatkarību, 14. panta 13. punktā paredzētos noteikumus par līgumattiecībām un 14. panta 14. punktā paredzētos noteikumus par atalgojuma finansiālo kārtību mutatis mutandis piemēro visiem ekspertiem, kas strādā komiteju vai foruma darba grupā vai veic jebkādus citus uzdevumus Aģentūrai.
	5.	Šīs regulas 14. panta 10. punktā paredzētos noteikumus par neatkarību, 14. panta 14. punktā paredzētos noteikumus par līgumattiecībām un 14. panta 15. punktā paredzētos noteikumus par atalgojuma finansiālo kārtību mutatis mutandis piemēro visiem ekspertiem, kas strādā komiteju vai foruma darba grupā vai veic jebkādus citus uzdevumus Aģentūrai.



Grozījums Nr.		71
Regulas priekšlikums
17. pants – 5. pants
	

	Komisijas ierosinātais teksts
	Grozījums

	5.	Forums valdei sagatavo sava reglamenta priekšlikumu. Reglamentā nosaka priekšsēdētāja iecelšanas un aizstāšanas, locekļu aizstāšanas procedūras un procedūras konkrētu uzdevumu deleģēšanai darba grupām.
	5.	Forums sagatavo sava reglamenta priekšlikumu, ko pieņem valde. Reglamentā nosaka priekšsēdētāja iecelšanas un aizstāšanas, locekļu aizstāšanas procedūras un procedūras konkrētu uzdevumu deleģēšanai darba grupām.



Grozījums Nr.		72
Regulas priekšlikums
19. pants – 1. punkts
	

	Komisijas ierosinātais teksts
	Grozījums

	1.	Izpilddirektors Aģentūras tīmekļvietnē publicē informāciju par komiteju un foruma sastāvu. Daži locekļi var lūgt nedarīt atklātībā zināmus viņu vārdus, ja uzskata, ka publiskošana var viņus apdraudēt. Izpilddirektors pieņem lēmumu, vai piekrist tādiem lūgumiem. Publicējot locekļa iecelšanu amatā, norāda minētā locekļa profesionālo kvalifikāciju.
	1.	Izpilddirektors Aģentūras tīmekļvietnē publicē informāciju par komiteju un foruma sastāvu un 16. panta 4. punktā minēto ekspertu sarakstu. Locekļi un eksperti var individuāli lūgt nedarīt atklātībā zināmus viņu vārdus, ja uzskata, ka publiskošana var viņus apdraudēt. Izpilddirektors pieņem lēmumu, vai piekrist tādiem lūgumiem. Publicējot locekļa iecelšanu amatā, norāda minētā locekļa profesionālo kvalifikāciju.



Grozījums Nr.		73
Regulas priekšlikums
19. pants – 3. punkts
	

	Komisijas ierosinātais teksts
	Grozījums

	3.	Valdes locekļu sanāksmēs izpilddirektors, komiteju un foruma priekšsēdētāji un locekļi, kā arī iesaistītie eksperti deklarē jebkādas papildu intereses, ko varētu uzskatīt par traucējošām viņu pienākumu izpildei saskaņā ar 14. panta 10. punktu attiecībā uz jebkuru darba kārtības punktu. Persona, kas deklarē šādas intereses, balsošanā par attiecīgo punktu nepiedalās.
	3.	Katrā sanāksmē valdes locekļi, izpilddirektors, komiteju un foruma priekšsēdētāji un locekļi, kā arī iesaistītie eksperti un padomdevēji deklarē jebkādas papildu intereses, ko varētu uzskatīt par traucējošām viņu pienākumu izpildei saskaņā ar 14. panta 10. punktu attiecībā uz jebkuru darba kārtības punktu. Persona, kas deklarē šādas intereses, balsošanā par attiecīgo punktu nepiedalās.



Grozījums Nr.		74
Regulas priekšlikums
19. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Valdes locekļi, komiteju un foruma priekšsēdētāji un locekļi un visi iesaistītie eksperti un padomdevēji nekavējoties ziņo izpilddirektoram par jebkādiem mēģinājumiem izdarīt spiedienu vai nesamērīgas ietekmes mēģinājumiem, kas vērsti pret viņiem.



Grozījums Nr.		75
Regulas priekšlikums
27. pants – 1. punkts – ievaddaļa
	

	Komisijas ierosinātais teksts
	Grozījums

	Līdz katra gada beigām, pamatojoties uz izpilddirektora sagatavotu projektu, valde apstiprina vienotā programmdokumenta projektu, kurā ir:
	Līdz katra gada beigām, pamatojoties uz izpilddirektora sagatavotu priekšlikumu, valde apstiprina vienotā programmdokumenta projektu, kurā ir:



Grozījums Nr.		76
Regulas priekšlikums
27. pants – 1. punkts – da apakšpunkts (jauns)
	

	Komisijas ierosinātais teksts
	Grozījums

	
	da)	novērtējums par Aģentūras finanšu līdzekļu un cilvēkresursu pietiekamību pašreizējo un turpmāko uzdevumu veikšanai;



Grozījums Nr.		77
Regulas priekšlikums
27. pants – 1. punkts – db apakšpunkts (jauns)
	

	Komisijas ierosinātais teksts
	Grozījums

	
	db)	stratēģija 14. panta 6. punktā un attiecīgi 16. un 35. pantā minēto locekļu un ekspertu efektīvai izmantošanai;



Grozījums Nr.		78
Regulas priekšlikums
27. pants – 1. punkts – dc apakšpunkts (jauns)
	

	Komisijas ierosinātais teksts
	Grozījums

	
	dc)	stratēģija par paredzamajām vajadzībām un izdevumiem, kas izriet no norīkojuma saskaņā ar 35. panta 2.a punktu, un par jebkuru lēmumu piešķirt finansiālu atbalstu valsts iestādēm, aģentūrām un pētniecības institūtiem konkrētu uzdevumu īstenošanai 41.b panta nozīmē.



Grozījums Nr.		79
Regulas priekšlikums
29. pants – 4.a punkts (jauns)
	

	Komisijas ierosinātais teksts
	Grozījums

	
	4.a	Maksājumus, kurus iekasē saskaņā ar Savienības nozaru tiesību aktiem, nosaka tādā apmērā, kas ir pietiekams, lai segtu saskaņā ar minētajiem tiesību aktiem sniegto pakalpojumu izmaksas.



Grozījums Nr.		80
Regulas priekšlikums
29. pants – 4.b punkts (jauns)
	

	Komisijas ierosinātais teksts
	Grozījums

	
	4.b	Saskaņā ar Savienības budžeta noteikumiem pieņemtā budžeta ietvaros Aģentūra atbilstīgi savām pilnvarām un plānošanas dokumentiem nosaka finanšu resursu iekšējo sadalījumu darbībām un uzdevumiem.



Grozījums Nr.		81
Regulas priekšlikums
29. pants – 5. punkts – a apakšpunkts
	

	Komisijas ierosinātais teksts
	Grozījums

	a)	Aģentūra veic iemaksas rezervē, balstoties tikai uz gada beigu budžeta rezultātiem Deleģētās regulas (ES) 2019/715 99. panta 4. punkta nozīmē, ja minētie rezultāti ir pozitīvi un izriet no iekasētajiem ieņēmumiem no maksām un nodevām, kas pārsniedz budžetā paredzētās summas attiecīgajā gadā;
	a)	Aģentūra veic iemaksas rezervē, balstoties tikai uz gada beigu budžeta rezultātiem Deleģētās regulas (ES) 2019/715 99. panta 4. punkta nozīmē, ja minētie rezultāti ir pozitīvi un izriet no iekasētajiem ieņēmumiem no maksām un nodevām, kas pārsniedz Aģentūras valdes apstiprinātajos pēdējos budžeta grozījumos paredzētās summas attiecīgajā gadā;



Grozījums Nr.		82
Regulas priekšlikums
29. pants – 5. punkts – b apakšpunkts
	

	Komisijas ierosinātais teksts
	Grozījums

	b)	rezerve, kas N gadā iekļauta N + 1 gada budžeta projektā, nevienā brīdī nepārsniedz 8 % no kopējās faktiskās summas, kas gūta N-1 gadā no Aģentūras ieņēmumiem no maksājumiem, kuri minēti 3. punkta b) apakšpunktā, un no Savienības iemaksām, kuras minētas 3. punkta a) apakšpunktā, un nepārsniedz arī 8 % no Aģentūras administratīvo un darbības izdevumu kopējās faktiskās summas N-1 gadā, atkarībā no tā, kura summa ir mazāka;
	b)	rezerve, kas N gadā iekļauta N + 1 gada budžeta projektā, nevienā brīdī nepārsniedz 15 % no vidējās kopējās faktiskās summas, kas gūta pēdējos piecos gados no Aģentūras ieņēmumiem no maksājumiem, kuri minēti 3. punkta b) apakšpunktā;



Grozījums Nr.		83
Regulas priekšlikums
29. pants – 5. punkts – ca apakšpunkts (jauns)
	

	Komisijas ierosinātais teksts
	Grozījums

	
	ca)	Aģentūra katru gadu savā gada darbības pārskatā ziņo par rezerves sākuma atlikumu, ienākošajām un izejošajām naudas plūsmām un pamatojumiem.



Grozījums Nr.		84
Regulas priekšlikums
29. pants – 6. punkts
	

	Komisijas ierosinātais teksts
	Grozījums

	6.	Komisija var pārskatīt 5. punktā izklāstītos nosacījumus attiecībā uz rezervi un ir pilnvarota pieņemt deleģētos aktus saskaņā ar 46. panta 1. punktu, lai, pamatojoties uz šādu pārskatīšanu, grozītu 5. punktu.
	6.	Ceturtā rezerves darbības gada beigās Komisija iesniedz Eiropas Parlamentam un Padomei rezerves darbības novērtējumu. Attiecīgā gadījumā Komisija iesniedz Eiropas Parlamentam un Padomei tiesību akta priekšlikumu, lai rezervi pielāgotu.



Grozījums Nr.		85
Regulas priekšlikums
30. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Aģentūra uzrauga savas izmaksas, un tās izpilddirektors, gatavojot gada darbības pārskatu, ko iesniedz Eiropas Parlamentam, Padomei, Komisijai un Revīzijas palātai, laikus sniedz detalizētu un pamatotu informāciju par izmaksām, kuras jāsedz no maksām un nodevām, kas ietilpst šīs regulas darbības jomā.



Grozījums Nr.		86
Regulas priekšlikums
30.a pants (jauns)
	

	Komisijas ierosinātais teksts
	Grozījums

	
	30.a pants

	
	Maksu pārskatīšana

	
	1.	Ne vēlāk kā ... [divi gadi pēc šīs regulas piemērošanas dienas] un pēc tam reizi trijos gados Komisija izvērtē budžeta adekvātumu un attiecīgi pielāgo Aģentūrai maksājamās maksas, jo īpaši nolūkā nodrošināt, ka ieņēmumi no maksām apvienojumā ar citiem Aģentūras ieņēmumu avotiem ir pietiekami, lai segtu sniegto pakalpojumu izmaksas.

	
	2.	Ne vēlāk kā divus gadus pēc [šīs regulas piemērošanas diena] un pēc tam reizi trijos gados Komisija ziņo Eiropas Parlamentam un Padomei par Aģentūrai maksājamo maksu budžeta adekvātumu un par maksu saskaņotību un konsolidāciju.



Grozījums Nr.		87
Regulas priekšlikums
35. pants – virsraksts
	

	Komisijas ierosinātais teksts
	Grozījums

	Norīkoti valstu eksperti un pārējie darbinieki
	Norīkotie valstu eksperti un pārējie darbinieki, kas norīkoti dienesta interesēs



Grozījums Nr.		88
Regulas priekšlikums
35. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Aģentūras nodarbinātos ierēdņus un pārējos darbiniekus dienesta interesēs un saskaņā ar Regulas Nr. 31 (EEK), 11 (EAEK) Civildienesta noteikumu 37. pantu un Regulas Nr. 31 (EEK), 11 (EAEK) Pārējo darbinieku nodarbināšanas kārtības 51. pantu var norīkot darbā dalībvalstu kompetentajās iestādēs vai citās valsts iestādēs, kurām uzticēti uzdevumi saistībā ar Aģentūras pilnvarām.

	
	Šāda norīkošana neietekmē nedz Aģentūras spējas, uzdevumus un darbu, nedz arī attiecīgo darbinieku neatkarību, un uz tiem attiecas atbilstīgi aizsardzības pasākumi attiecībā uz interešu konfliktiem un konfidencialitāti. 



Grozījums Nr.		89
Regulas priekšlikums
35. pants – 2.b punkts (jauns)
	

	Komisijas ierosinātais teksts
	Grozījums

	
	2.b	Valde var pieņemt lēmumu, ar ko paredz nosacījumus, saskaņā ar kuriem notiek 2.a punktā minētie pagaidu norīkojumi vai norīkojumi dienesta interesēs.



Grozījums Nr.		90
Regulas priekšlikums
37. pants – 2. punkts
	

	Komisijas ierosinātais teksts
	Grozījums

	2.	Attiecībā uz visu citu informāciju un datiem, kam nepiemēro 1. punktu, valde, pamatojoties uz izpilddirektora priekšlikumu un saskaņojot ar Komisiju, pieņem noteikumus, lai nodrošinātu, ka sabiedrībai ir pieejama regulatīva, zinātniska un tehniska informācija par vielu, vielu maisījumos vai izstrādājumos drošumu, ja šāda informācija nav konfidenciāla, kā definēts Savienības nozaru tiesību aktos.
	2.	Visai Aģentūras rīcībā esošajai regulatīvajai, zinātniskajai un tehniskajai informācijai par vielu, vielu maisījumos vai izstrādājumos drošumu, uz kuru neattiecas 1. punkts, piemēro 37.a pantu, neskarot Savienības tiesību aktu īpašos noteikumus par informācijas izpaušanu.



Grozījums Nr.		91
Regulas priekšlikums
37.a pants (jauns)
	

	Komisijas ierosinātais teksts
	Grozījums

	
	37.a pants

	
	Piekļuve dokumentiem

	
	1.	Aģentūras rīcībā esošajiem dokumentiem piemēro Eiropas Parlamenta un Padomes Regulu (EK) Nr 1049/2001 un Regulu (EK) Nr. 1367/20061a.

	
	2.	Valde pieņem praktisko kārtību, lai īstenotu Regulu (EK) Nr. 1049/2001 un Regulas (EK) Nr. 1367/2006 6. un 7. pantu, nodrošinot pēc iespējas plašu piekļuvi savā rīcībā esošajiem dokumentiem.

	
	3.	Par Aģentūras lēmumiem, kas pieņemti saskaņā ar Regulas (EK) Nr. 1049/2001 8. pantu, var iesniegt sūdzību Ombudam vai iesniegt prasību Tiesā saskaņā ar LESD līguma 228. un 263. pantā paredzētajiem nosacījumiem.

	
	_________________

	
	1a Eiropas Parlamenta un Padomes Regula (EK) Nr. 1367/2006 (2006. gada 6. septembris) par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 264, 25.9.2006., 13. lpp., ELI: http://data.europa.eu/eli/reg/2006/1367/oj).



Grozījums Nr.		92
Regulas priekšlikums
38. pants – 3. punkts
	

	Komisijas ierosinātais teksts
	Grozījums

	3.	Valdes locekļi, izpilddirektors, komiteju locekļi, Apelācijas padome, forums, ārējie eksperti, kas piedalās darba grupās, un Aģentūras darbinieki ievēro konfidencialitātes prasības, kas izklāstītas LESD 339. pantā pat pēc tam, kad viņi ir beiguši pildīt attiecīgos amata pienākumus.
	3.	Valdes locekļi, izpilddirektors, komiteju locekļi, Apelācijas padome, forums, eksperti, kas piedalās darba grupās, un Aģentūras darbinieki ievēro konfidencialitātes prasības, kas izklāstītas LESD 339. pantā pat pēc tam, kad viņi ir beiguši pildīt attiecīgos amata pienākumus.



Grozījums Nr.		93
Regulas priekšlikums
41.a pants (jauns)
	

	Komisijas ierosinātais teksts
	Grozījums

	
	41.a pants

	
	Akreditēto ieinteresēto personu asambleja

	
	1.	Šīs regulas 41. panta īstenošanas nolūkā Aģentūra izveido un koordinē akreditēto ieinteresēto personu asambleju (“Asambleja”). 

	
	2.	Asamblejas mērķis ir stiprināt attiecības starp akreditētām ieinteresētajām personām un Aģentūru un veicināt to ieguldījumu Aģentūras uzdevumu izpildē.

	
	3.	Izpilddirektoram vai izpilddirektora pārstāvim ir tiesības novērotāja statusā piedalīties visās Asamblejas sanāksmēs. Asamblejas priekšsēdētājs ir Aģentūras pārstāvis. Aģentūras akreditēto ieinteresēto personu sarakstu publisko Aģentūras tīmekļvietnē.

	
	4.	Valde sagatavo to Asamblejas locekļu sarakstu, kuri izraudzīti no 15. panta 1. punktā minētajām ieinteresētajām personām, un nodrošina nozares pārstāvju un pilsoniskās sabiedrības organizāciju līdzsvarotu pārstāvību starp šiem locekļiem.



Grozījums Nr.		94
Regulas priekšlikums
41.b pants (jauns)
	

	Komisijas ierosinātais teksts
	Grozījums

	
	41.b pants	

	
	Valstu iestāžu, aģentūru un pētniecības institūtu tīklu veidošana

	
	1.	Aģentūra veicina tīklu veidošanu starp valstu iestādēm, aģentūrām un pētniecības institūtiem, kas darbojas Aģentūras kompetences jomās. Šāda tīkla darbības mērķis jo īpaši ir atvieglot zinātniskās sadarbības sistēmu, koordinējot darbību, apmainoties ar informāciju, izstrādājot un īstenojot kopprojektus, apmainoties ar pieredzi un labāko praksi Aģentūras kompetences jomās.

	
	2.	Šī panta īstenošanas nolūkā valde pēc izpilddirektora priekšlikuma sagatavo to 1. punktā minēto valsts iestāžu, aģentūru un pētniecības institūtu sarakstu, kurus izraudzījušās dalībvalstis un kuri atsevišķi vai tīklos var palīdzēt Aģentūrai veikt tās uzdevumus, un šo sarakstu publisko Aģentūras tīmekļvietnē. Neskarot uzdevumus, kas Aģentūrai uzticēti nozaru tiesību aktos, Aģentūra minētajām valsts iestādēm, aģentūrām un pētniecības institūtiem var uzticēt konkrētus uzdevumus, jo īpaši zinātnisko atzinumu sagatavošanas darbu, zinātnisko un tehnisko palīdzību, datu vākšanu un jaunu risku apzināšanu. Par dažiem no minētajiem uzdevumiem var pretendēt uz finansiālu atbalstu saskaņā ar 3. punktu.

	
	3.	Valde pieņem lēmumus par finansiāla atbalsta piešķiršanu 2. punktā minētajā sarakstā iekļautajām valsts iestādēm, aģentūrām un pētniecības institūtiem konkrētu uzdevumu īstenošanai.



Grozījums Nr.		95
Regulas priekšlikums
43. pants – 1. daļa
	

	Komisijas ierosinātais teksts
	Grozījums

	Aģentūra palīdz dalībvalstīm un Komisijai veicināt viskaitīgāko ķimikāliju aizstāšanu ar drošākām un ilgtspējīgākām alternatīvām vielām un tehnoloģijām un izstrādāt attiecīgas zinātniskas metodikas, tai skaitā pieejas, kurās neizmanto dzīvniekus, lai novērtētu ķimikāliju bīstamību, kā arī ķimikāliju izmantošanas riskus un sociālekonomisko ietekmi. Šāda palīdzība ietver informācijas apmaiņas veicināšanu, kā arī dalību attiecīgos pētniecības, izstrādes un inovācijas pasākumos un to veicināšanu attiecīgo Savienības nozaru tiesību aktu darbības jomā.
	1.	Aģentūra palīdz dalībvalstīm un Komisijai veicināt viskaitīgāko un citu bīstamo ķimikāliju un to grupu aizstāšanu ar drošākām un ilgtspējīgākām alternatīvām vielām un tehnoloģijām un izstrādāt, regulatīvi pieņemt, pārņemt un starptautiski validēt attiecīgas zinātniskas metodikas, tostarp pieejas, kurās neizmanto dzīvniekus, lai novērtētu ķimikāliju bīstamību, kā arī ķimikāliju izmantošanas riskus un sociālekonomisko ietekmi. Šāda palīdzība ietver informācijas apmaiņas veicināšanu, palīdzību datu ģenerēšanas vajadzību noteikšanā, kā arī dalību attiecīgos pētniecības, izstrādes un inovācijas pasākumos un to veicināšanu attiecīgo Savienības nozaru tiesību aktu, tostarp Eiropas Parlamenta un Padomes Regulas (ES) 2021/6951a, darbības jomā un attiecīgajā gadījumā ekspozomikas jomā.

	
	_________________

	
	1a Eiropas Parlamenta un Padomes Regula (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013 (OV L 170, 12.5.2021., 1. lpp., ELI: http://data.europa.eu/eli/reg/2021/695/oj).



Grozījums Nr.		96
Regulas priekšlikums
43. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Aģentūra publicē gada ziņojumu, kurā izklāsta ieteikumus par zināšanu un datu trūkumu attiecībā uz regulatīvo zinātni un regulatīvajām vajadzībām, kā arī izpētes zinātni un fundamentālo zinātni jebkurā savā kompetences jomā, ņemot vērā potenciālos riskus un cieši sadarbojoties un pastāvīgi mijiedarbojoties ar attiecīgajām Savienības un starptautiskajām struktūrām.



Grozījums Nr.		97
Regulas priekšlikums
44. pants – 1. daļa
	

	Komisijas ierosinātais teksts
	Grozījums

	Aģentūra sadarbojas ar citām saskaņā ar Savienības tiesību aktiem izveidotām struktūrām tai skaitā, bet ne tikai, ar Eiropas Slimību profilakses un kontroles centru, Eiropas Vides aģentūru, Eiropas Pārtikas nekaitīguma iestādi, Eiropas Zāļu aģentūru un Eiropas Darba drošības un veselības aizsardzības aģentūru nolūkā sniegt attiecīgus zinātniskus atzinumus, apmainīties ar datiem un informāciju, iespējams, arī izveidot saistīto datu formātus un kontrolētas vārdnīcas šādas apmaiņas atvieglošanai, un nolūkā izstrādāt ķimikāliju novērtēšanas zinātniskās metodikas, tostarp pieejas, kurās neizmanto dzīvniekus.
	1.	Aģentūra sadarbojas ar citām saskaņā ar Savienības tiesību aktiem izveidotām struktūrām tai skaitā, bet ne tikai, ar Eiropas Slimību profilakses un kontroles centru (ECDC), Eiropas Vides aģentūru (EVA), Eiropas Pārtikas nekaitīguma iestādi (EFSA), Eiropas Zāļu aģentūru (EMA) un Eiropas Darba drošības un veselības aizsardzības aģentūru (EU-OSHA) nolūkā sniegt attiecīgus zinātniskus atzinumus, apmainīties ar datiem un informāciju, iespējams, arī izveidot saistīto datu formātus un kontrolētas vārdnīcas šādas apmaiņas atvieglošanai, un nolūkā izstrādāt ķimikāliju novērtēšanas zinātniskās metodikas, tostarp pieejas, kurās neizmanto dzīvniekus.



Grozījums Nr.		98
Regulas priekšlikums
44. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Aģentūra nodrošina sadarbību ar Eiropas Savienības references laboratoriju attiecībā uz alternatīvām testēšanai ar dzīvniekiem (EURL ECVAM), jo īpaši attiecībā uz zinātnisko metodiku izstrādi un apmācības pasākumiem.



Grozījums Nr.		99
Regulas priekšlikums
44. pants – 1.b punkts (jauns)
	

	Komisijas ierosinātais teksts
	Grozījums

	
	1.b	Aģentūra, EFSA, EMA, ECDC, EVA un EU-OSHA kopā izveido pastāvīgu darba grupu (“darba grupa”).



Grozījums Nr.		100
Regulas priekšlikums
44. pants – 1.c punkts (jauns)
	

	Komisijas ierosinātais teksts
	Grozījums

	
	1.c	Darba grupa pievēršas starpnozaru jautājumiem, kuru risināšanai var izmantot pieeju “Viena veselība” un ekspozomas pieeju. Darba grupas balstās uz esošajiem sadarbības mehānismiem, maksimāli palielinot sinerģiju un izvairoties no dublēšanās.



Grozījums Nr.		101
Regulas priekšlikums
44. pants – 1.d punkts (jauns)
	

	Komisijas ierosinātais teksts
	Grozījums

	
	1.d	Aģentūra koordinē darba grupas darbu 12 mēnešus pēc darba grupas izveides. Darba grupas darba koordinēšana un vadīšana, tostarp darba grupas sanāksmju un darbību koordinēšana, pēc tam ik pēc 12 mēnešiem notiek rotācijas kārtībā starp aģentūrām saskaņā ar tās 1.l punktā minēto rīcības plānu.



Grozījums Nr.		102
Regulas priekšlikums
44. pants – 1.e punkts (jauns)
	

	Komisijas ierosinātais teksts
	Grozījums

	
	1.e	Darba grupā ir darbinieki no katras 1.b punktā minētās aģentūras. Katras aģentūras izpilddirektors ieceļ pārstāvi darba grupā, un pārstāvji ziņo saviem attiecīgajiem izpilddirektoriem par sasniegto. Lai nodrošinātu ciešu sadarbību starp darba grupu un Komisiju, darba grupas sanāksmēs aicina piedalīties Komisijas pārstāvi.



Grozījums Nr.		103
Regulas priekšlikums
44. pants – 1.f punkts (jauns)
	

	Komisijas ierosinātais teksts
	Grozījums

	
	1.f	Katra 1.b punktā minētā aģentūra attiecīgajā aģentūrā izveido koordinācijas punktu, lai koordinētu attiecīgo ieguldījumu kopīgajās darbībās un paustu aģentūras nostāju stratēģiskos jautājumos. Darba grupā katrs koordinācijas punkts pastāvīgi informē savus pārvaldības un starpaģentūru mehānismus par attiecīgajām norisēm.



Grozījums Nr.		104
Regulas priekšlikums
44. pants – 1.g punkts (jauns)
	

	Komisijas ierosinātais teksts
	Grozījums

	
	1.g	Darba grupas locekļi vajadzības gadījumā var censties iesaistīt citus pārstāvjus no katras aģentūras, lai sniegtu ieguldījumu un konsultācijas, tādējādi atbalstot darbību īstenošanu.



Grozījums Nr.		105
Regulas priekšlikums
44. pants – 1.h punkts (jauns)
	

	Komisijas ierosinātais teksts
	Grozījums

	
	1.h	Vajadzības gadījumā, vienojoties ar darba grupas locekļiem, darba grupas sanāksmēs var piedalīties novērotāji un ārējie eksperti.



Grozījums Nr.		106
Regulas priekšlikums
44. pants – 1.i punkts (jauns)
	

	Komisijas ierosinātais teksts
	Grozījums

	
	1.i	Darba grupa nedarbojas kā lēmumu pieņemšanas struktūra. Darba grupa var aģentūru augstākajai vadībai ierosināt rīcības ieteikumus. Katras aģentūras pārstāvjiem darba grupā ir padomdevēja loma attiecībā uz savas aģentūras izpilddirektoriem un augstāko vadību, un viņi vajadzības gadījumā sadarbojas ar Komisiju un citām ieinteresētajām personām, lai tās sniegtu ieguldījumu un konsultācijas.



Grozījums Nr.		107
Regulas priekšlikums
44. pants – 1.j punkts (jauns)
	

	Komisijas ierosinātais teksts
	Grozījums

	
	1.j	Darba grupas sanāksmes notiek vismaz sešas reizes gadā, un vismaz viena ikgadējā sanāksme klātienē galvenokārt ir veltīta stratēģijai. Vajadzības gadījumā var organizēt ad hoc sanāksmes.



Grozījums Nr.		108
Regulas priekšlikums
44. pants – 1.k punkts (jauns)
	

	Komisijas ierosinātais teksts
	Grozījums

	
	1.k	Līdz katra gada 31. decembrim darba grupas locekļi izstrādā un apstiprina gada rīcības satvaru, kurā apraksta plānu 1.b punktā minēto aģentūru kopīgajam darbam saistībā ar pieeju “Viena veselība”.

	
	Rīcības satvarā nosaka mērķus, kas jāsasniedz darba grupai, konkrētas darbības un rezultātus to sasniegšanai, un aptuvenu grafiku šādu darbību īstenošanai, un tā pamatā ir šādi mērķi attiecībā uz pieeju “Viena veselība” un ekspozomu:

	
	a) sekmēt īstenošanas stratēģisko koordināciju,

	
	b) veicināt pētniecības koordināciju,

	
	c) uzlabot spēju veidošanu,

	
	d) stiprinātu komunikāciju un ieinteresēto personu iesaisti,

	
	e) atbalstīt partnerību veidošanu.



Grozījums Nr.		109
Regulas priekšlikums
44. pants – 1.l punkts (jauns)
	

	Komisijas ierosinātais teksts
	Grozījums

	
	1.l	Šā panta 1.l punktā minētais rīcības satvars atbilst katras aģentūras attiecīgajām pilnvarām un nekavē to statūtos noteiktās darbības.



Grozījums Nr.		110
Regulas priekšlikums
45. pants – 2. punkts
	

	Komisijas ierosinātais teksts
	Grozījums

	2.	Ja Aģentūra konstatē iespējamu atšķirību iemeslu, tā sazinās ar attiecīgo struktūru, lai nodrošinātu visas attiecīgās zinātniskās vai tehniskās informācijas kopīgošanu un apzinātu iespējami strīdīgos zinātniskos vai tehniskos jautājumus.
	2.	Ja Aģentūra, kā minēts 1. punktā, konstatē iespējamu atšķirību iemeslu, tā sazinās ar otru attiecīgo struktūru, lai nodrošinātu visas attiecīgās zinātniskās vai tehniskās informācijas kopīgošanu un apzinātu iespējami strīdīgos zinātniskos vai tehniskos jautājumus.



Grozījums Nr.		111
Regulas priekšlikums
45. pants – 3. punkts
	

	Komisijas ierosinātais teksts
	Grozījums

	3.	Aģentūra un attiecīgā struktūra sadarbojas, lai atšķirību novērstu. Ja Aģentūra un attiecīgā struktūra atšķirību novērst nespēj, tās sagatavo kopīgu ziņojumu. Ziņojumā skaidri izklāsta strīdīgos zinātniskos jautājumus, norāda attiecīgās neskaidrības datos un atšķirīgo atzinumu iemeslus, tai skaitā metodikas atšķirības, un ziņojumu dara publiski pieejamu. Ja attiecīgā struktūra ir Savienības aģentūra vai zinātniskā komiteja, Aģentūra šo kopīgo ziņojumu iesniedz Komisijai.
	3.	Aģentūra un otra attiecīgā struktūra sadarbojas, lai atšķirību novērstu, ņemot vērā mērķi nodrošināt augstu veselības un vides aizsardzības līmeni. Ja Aģentūra un otra attiecīgā struktūra atšķirību novērst nespēj, tās sagatavo kopīgu ziņojumu. Ziņojumā skaidri izklāsta strīdīgos zinātniskos jautājumus, norāda attiecīgās neskaidrības datos un norāda atzinumu atšķirību iemeslus, tai skaitā iemeslus, kas saistīti ar metodikas atšķirībām. Ziņojumu dara publiski pieejamu. Ja otra attiecīgā struktūra ir Savienības aģentūra vai zinātniskā komiteja, Aģentūra šo kopīgo ziņojumu iesniedz arī Komisijai.



Grozījums Nr.		112
Regulas priekšlikums
46. pants
	

	Komisijas ierosinātais teksts
	Grozījums

	46. pants
	svītrots

	Deleģētās pilnvaras
	

	1. Pilnvaras pieņemt 29. panta 6. punktā minētos deleģētos aktus saskaņā ar šā panta noteikumiem Komisijai piešķir uz piecu gadu laikposmu no [PB norādīt: datums, kad regula stājas spēkā]. Komisija sagatavo ziņojumu par pilnvaru deleģēšanu ne vēlāk kā deviņus mēnešus pirms piecu gadu laikposma beigām. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra piecu gadu laikposma beigām.
	

	2. Eiropas Parlaments vai Padome jebkurā laikā var atsaukt 1. punktā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.
	

	3. Pirms deleģētā akta pieņemšanas Komisija apspriežas ar katras dalībvalsts ieceltajiem ekspertiem saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu38.
	

	4. Tiklīdz Komisija pieņem deleģēto aktu, tā par to vienlaikus paziņo Eiropas Parlamentam un Padomei. 
	

	5. Saskaņā ar 1. punktu pieņemts deleģētais akts stājas spēkā tikai tad, ja trīs mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par trīs mēnešiem. 
	

	_________________
	

	38 OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.
	



Grozījums Nr.		113
Regulas priekšlikums
48. pants – 1. daļa – 3. punkts
	

	Komisijas ierosinātais teksts
	Grozījums

	(3)	regulas 77. panta 1. punktu svītro;
	(3)	regulas 77. panta 1. punktu un 3. punkta b) un c) apakšpunktu svītro;



Grozījums Nr.		114
Regulas priekšlikums
54. pants – virsraksts
	

	Komisijas ierosinātais teksts
	Grozījums

	Izvērtēšana
	Izvērtēšana un pārskatīšana



Grozījums Nr.		115
Regulas priekšlikums
54. pants – 2.°punkts
	

	Komisijas ierosinātais teksts
	Grozījums

	2.	Izvērtējumā arī apskata iespējamo vajadzību mainīt Aģentūras pilnvaras un šādu izmaiņu finansiālo ietekmi.
	2.	Izvērtējumā arī apskata iespējamo vajadzību mainīt Aģentūras pilnvaras un šādu izmaiņu finansiālo ietekmi. Izvērtējumā novērtē arī komiteju darbību un to, vai būtu lietderīgi saskaņot vai pielāgot šīs regulas 14. un 15. pantu.



Grozījums Nr.		116
Regulas priekšlikums
54. pants – 3. punkts
	

	Komisijas ierosinātais teksts
	Grozījums

	3.	Par izvērtēšanas konstatējumiem Komisija ziņo Eiropas Parlamentam, Padomei un valdei. Attiecīgā gadījumā pievieno rīcības plānu un grafiku. Komisija izvērtējuma konstatējumus publisko.
	3.	Par izvērtēšanas konstatējumiem Komisija ziņo Eiropas Parlamentam, Padomei un valdei. Attiecīgā gadījumā pievieno rīcības plānu un grafiku. Komisija attiecīgā gadījumā iesniedz Eiropas Parlamentam un Padomei tiesību akta priekšlikumu. Komisija izvērtējuma konstatējumus publisko.

